CELEX: 22009D0127
Language: lt
Date: 1259884800000
Title: 2009 m. gruodžio 4 d. EEE jungtinio komiteto sprendimas Nr. 127/2009, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

11.3.2010   
            
            
               LT
            
            
               Europos Sąjungos oficialusis leidinys
            
            
               L 62/14
            
         EEE JUNGTINIO KOMITETO SPRENDIMAS
   Nr. 127/2009
   2009 m. gruodžio 4 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2009 m. liepos 3 d. EEE jungtinio komiteto sprendimu Nr. 78/2009 (1).
            
         
               (2)
            
            
               Į Susitarimą turi būti įtrauktas 2008 m. gruodžio 5 d. Komisijos reglamentas (EB) Nr. 1213/2008 dėl 2009 m., 2010 m. ir 2011 m. suderintos daugiametės Bendrijos kontrolės programos, kuria siekiama užtikrinti, kad būtų neviršijama didžiausia leidžiamoji pesticidų liekanų koncentracija augaliniuose ir gyvūniniuose produktuose bei ant jų, ir siekiama įvertinti jų poveikį vartotojams (2).
            
         
               (3)
            
            
               Šis sprendimas netaikomas Lichtenšteinui,
            
         NUSPRENDĖ:
   1 straipsnis
   Susitarimo II priedo XII skyriuje po 54zzzza punkto (Komisijos reglamentas (EB) Nr. 41/2009) įrašomas šis tekstas:
   
               „54zzzzb.
            
            
               
                  32008 R 1213: 2008 m. gruodžio 5 d. Komisijos reglamentas (EB) Nr. 1213/2008 dėl 2009 m., 2010 m. ir 2011 m. suderintos daugiametės Bendrijos kontrolės programos, kuria siekiama užtikrinti, kad būtų neviršijama didžiausia leidžiamoji pesticidų liekanų koncentracija augaliniuose ir gyvūniniuose produktuose bei ant jų, ir siekiama įvertinti jų poveikį vartotojams (OL L 328, 2008 12 6, p. 9).
               Reglamento nuostatos šio Susitarimo tikslais adaptuojamos taip:
               
                           1.
                        
                        
                           1 straipsnis taikomas su šia adaptacija:
                           „2009 m., 2010 m. ir 2011 m. Islandija gali toliau atlikti tyrimus dėl to paties 61 pesticido, kurie rinkoje esančiuose maisto produktuose buvo stebimi 2008 m.“
                        
                     
                           2.
                        
                        
                           II priedas papildomas taip:
                           
                                       „IS
                                    
                                    
                                       12 (*)
                                       15 (**)
                                    
                                 
                                       NO
                                    
                                    
                                       12 (*)
                                       15 (**)“ “
                                    
                                 
                     
         2 straipsnis
   Reglamento (EB) Nr. 1213/2008 tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2009 m. gruodžio 5 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2009 m. gruodžio 4 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
      
   
   
      (1)  OL L 277, 2009 10 22, p. 27.
   
      (2)  OL L 328, 2008 12 6, p. 9.
   
      (3)  Konstitucinių reikalavimų nenurodyta.